Na temelju članka 11. Zakona o pravu na pristup informacijama („Narodne novine“ broj 25/13, 85/15, 69/22) te članka 46. Statuta Općine Podstrana („Službeni glasnik Općine Podstrana“ broj 07/21, 21/21, 04/23) općinski načelnik je dana 20. siječnja 2025. godine donio

**ODLUKU**

**o upućivanju nacrta prijedloga**

**Odluke o lokalnim porezima Općine Podstrana**

**na savjetovanje s javnošću**

**Članak 1.**

Utvrđuje se nacrt prijedloga Odluke o lokalnim porezima Općine Podstrana, te se isti upućuje u postupak savjetovanja s javnošću.

**Članak 2.**

Savjetovanje s javnošću provodi se s ciljem da se širi krug zainteresiranih osoba s područja Općine Podstrana uključi u pripremu konačnog nacrta Odluke o lokalnim porezima Općine Podstrana. Na taj se način želi upoznati javnost s nacrtom prijedloga Odluke te pribaviti mišljenja, primjedbe i prijedloge zainteresirane javnosti, kako bi predloženo, ukoliko je zakonito i stručno utemeljeno, bilo prihvaćeno od strane donositelja Odluke i u konačnosti ugrađeno u odredbe Odluke.

**Članak 3.**

Pravna osnova za izradu i donošenje Odluke o lokalnim porezima Općine Podstrana je Zakon o lokalnim porezima („Narodne novine“ br. 115/16 i 101/17, 114/22, 114/23,152/24).

**Članak 4.**

Postupak savjetovanja s javnošću iz članka 1. ove Odluke provodi Upravni odjel za proračun i financije Općine Podstrana.

**Članak 5.**

Nacrt prijedloga Odluke o lokalnim porezima Općine Podstrana daje se na savjetovanje s javnošću u razdoblju od 21. siječnja 2025. godine do 19. veljače 2025. godine.

**Članak 6.**

Tijekom trajanja postupka savjetovanja s javnošću nacrt prijedloga Odluke o lokalnim porezima Općine Podstrana bit će izložen na mrežnoj stranici Općine Podstrana [www.podstrana.hr](http://www.podstrana.hr)

**Članak 7.**

Na oglasnoj ploči Općine Podstrana i na mrežnoj stranici Općine Podstrana [www.podstrana.hr](http://www.podstrana.hr) objavit će se Informacija o upućivanju na savjetovanje s javnošću nacrta prijedloga Odluke, a sadrži mjesto, datum početka i trajanje roka savjetovanja s javnošću, poziv zainteresiranim osobama za sudjelovanje te rok u kojem se dostavljaju pisana mišljenja, prijedlozi i primjedbe na nacrt prijedloga Odluke.

**Članak 8.**

Mišljenja, prijedlozi i primjedbe koji će se dostaviti, obradit će nositelj izrade nacrta prijedloga Odluke te o tome sačiniti Izvješće

**Članak 9.**

Ova Odluka stupa na snagu danom donošenja.

 Općinski načelnik

 Mijo Dropuljić, prof.

KLASA: 008-02/25-01/01

URBROJ: 2181-39-02-1-25-01